Uffiċjal tal-Vatikan ikkundanna l-mewt ippjanata ta’ Brittany Maynard nhar it-Tlieta li għadda. Huwa sejjaħ id-deċiżjoni tagħha li ttemm ħajjitha qabel iż-żmien minħabba marda terminali bħala waħda “ħażina”. Il-Monsinjur Igancia Cassasca de Paula, wieħed mill-mexxejja Kattoliċi tal-Knisja dwar kwistjonijiet bioetiċi u l-kap tal-Akkademja Pontifikali għall-ħajja, sejjaħ id-deċiżjoni ta’ Maynard li ttemm ħajjitha bħala waħda mhux dinjituża. Huwa qal lill-aġenzija tal-aħbarijiet Associated Press li “l-att ta’ Brittany Maynard huwa wieħed kundanabbli”, waqt li sostna li “dak li seħħ fil-kuxjenza aħna ma nafuhx.” L-uffiċjal saħaq li huwa ma riedx jgħaddi ġudizzju kontra Maynard innifisha, iżda dwar l-argument tagħha li nies li jkunu qed iħabbtu wiċċhom ma’ kundizzjonijiet mediċi terminali għandhom ikollhom il-libertà li jtemmu ħajjithom fi x’ħin jidhrilhom huma. “Dan l-għemil fih innifsu għandu jiġi kkundannat,” qal Carrasco de Paula. .